VIGAN CITY - Sapsapulenen dagiti otoridad ti maysa nga anak gapu iti pananggandat na a patayen ti bukod na nga ama idiay Bantay, Ilocos Sur.
Binigbig ti Bantay-PNP, ti biktima a ni Robelio Unite, agtawen ti 64 idinto a ti suspek a putot na ket ni Edmar, agpada nga agnaed idiay Barangay Paing iti nasao nga ili.
Maivasar iti naisayangkat nga imbestigasyon, nagiinom ti grupo ni Edmar kalpasan ti panaggapu da iti taltalon.
Kalpasan ti panaginom, naparnuay ti nabara a panagsinnungbat dagiti agama a nagresulta ti nadara a pasamak.
Nangala ni Edmar iti patadem ket inbagsol na iti amana ngem dimmaplis laeng iti lapayagna.
Gapu iti nakaro a buteng, naglemmeng ti lakay ngem nasapulan latta ti nabartek a putot na.
Nangala ti suspek iti steel bar ken inpang- od na iti ulo ti ama na a rason ti dakkel a dunor.
Agpapaimbag iti ospital ti biktima idinto a naglemmeng ti suspek.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn